Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9655

8. Annex-be átfogó előírásokat dolgoztak ki. Az előírások meghatározták a légialkalmassági bizonyítványok elfogadásának általános minimális követelményrendszerét, amelyet az érintett államok illetékes hatóságai más államok légijárműveinek saját területük feletti repülésére illetve az ott történő leszállás végrehajtására alkalmazhatnak. Ezek célja többek között a más légijárművek, harmadik felek és vagyontárgyak védelme volt és úgy gondolták, hogy a védelem a nemzetközi légialkalmassági előírások az Egyezmény 37. cikkely előírásai szerint történő elfogadásával biztosítható lesz. Felismerték, hogy az ICAO légialkalmassági előírásai nem helyettesíthetik a nemzeti illetve országos szabályokat és egy légijármű légiüzemeltetésre alkalmassá történő nyilvánításához szükség van a mindenre kiterjedő és átfogó, részletes állami légialkalmassági szabályokra illetve az ezeket tartalmazó törvényekre. Minden állam hozza létre a légialkalmasság átfogó és részletes törvényi szabályozását saját feltételei és igényei alapján vagy más szerződő államok hasonló rendelkezéseinek átvétele segítségével. A törvényben meghatározott légialkalmasság szintjét az előírások és ha szükséges, a vonatkozó kiegészítések jelzik. Az előbbi elvek alapján felülvizsgált szöveg került a 6. Annex 5. fejezetébe. A szöveg átfogó előírásokat tartalmaz, amelyek kiegészítik a 8. Annex repülőgép teljesítményre vonatkozó rendelkezéseit (a) továbbá meghatároz két „elfogadható teljesítési módszer”-t, amelyek példákkal mutatják be az előírások szerinti teljesítmény szintet. Olyan törvény elfogadása, amely lényegesen alacsonyabb teljesítmény szintet ír elő, mint amit az „elfogadható teljesítési módszer”-ek tartalmaznak, a jelen Annex 5. fejezetének megsértését jelenti. A nemzetközi légialkalmasság jelenlegi alapelvei A kiegészítő légialkalmassági előírásoknak „elfogadható teljesítési módszer” formájában történő kidolgozásának lassú fejlődése bizonyos aggályokat támasztott az érintettek között és megállapították, hogy a 6. és 8. Annex-ekben szereplő módszerek, amelyeket 1957-ben dolgoztak ki, csak azokra a repülőgép típusokra voltak alkalmazhatók, amelyek abban az időben üzemeltek. Semmit sem tettek az „elfogadható teljesítési módszer”-ek előírásainak felülvizsgálatára, sem pedig az ideiglenes módszerek átértékelésére, 2007/70/II. szám noha ez utóbbiakat azért dolgozták ki, hogy gyakorlati alapként szolgáljanak az átfogó módszerek továbbfejlesztéséhez. Ezért a Léginavigációs Bizottság felkérte a Légialkalmassági Bizottságot saját tevékenységének illetve a munka fejlődésének áttekintésére, különös tekintettel arra a kérdésre, hogy elértéke a kívánt eredményeket és tettek-e megfelelő módosítási javaslatokat a részletes légialkalmassági előírások korszerűsítése és javítása érdekében. A Légialkalmassági Bizottság 1970 november-decemberi kilencedik ülésszakán Montrealban részletesen megvizsgálta a nehézségeket és javaslatot tett arra, hogy a légialkalmassági követelmények kidolgozásánál vessék el az „elfogadható teljesítési módszer” és az „ideiglenes teljesítési módszer” elveket, ez után pedig az ICAO dolgozzon ki és tegyen közzé olyan útmutató anyagot, amely célja a szerződő államok országos légialkalmassági alapelveinek és jogosítási módszereinek kidolgozása és ezek egységesítése. A tájékoztató anyag címe a „Légialkalmassági Műszaki Kézikönyv” legyen. A Léginavigációs Bizottság a Tanács 1956-ban elfogadott légialkalmassági alapelveinek fejlődése fényében áttekintette a Légialkalmassági Bizottság ajánlásait és arra a megállapításra jutott, hogy az ICAO alapvető légialkalmassági célkitűzései és elvei helyesek, azok jelentős módosításra nem szorulnak. Azt is megállapították, hogy a légialkalmassági előírások lassú fejlődésének egyik fő oka a teljesítés módszereinek kötelező érvénye volt, amelyet a 6. és 8. Annex bevezetője az alábbiak szerint tartalmazott: „Olyan törvény elfogadása, amely a teljesítés elfogadható módszereinél jóval alacsonyabb légialkalmassági szintet követel meg, az előírás megsértésének tekintendő”. A nehézségek leküzdése érdekében a Léginavigációs Bizottság számos megközelítési módszert vizsgált meg és végül arra a megállapításra jutott, hogy a légialkalmassági előírások „teljesítés elfogadható módszerei” és a „teljesítés ideiglenes elfogadható módszerei” formájában történő kidolgozását elveti. Az ICAO jelentse ki, hogy az államok eleget tesznek az Egyezmény 33. cikkelyében található kötelezettségüknek akkor, ha elfogadják a 8. Annex általános nemzetközi előírásait és azt szükség szerint légialkalmassági műszaki útmutató anyaggal egészítik ki, kerülve mindennemű kötelező érvényű rendelkezést vagy szabályzást. Ugyanakkor maradjon hatályban az az előírás, mely szerint minden állam alakítsa ki a légialkalmasság átfogó és részletes törvényi szabályozását saját feltételei és igényei alapján vagy más szerződő államok hasonló rendelkezéseinek átvétele segítségével. A Tanács 1972 március 15-én elfogadta a fenti elméletet, amely az ICAO légialkalmassággal kapcsolatos tevékenységének alapjait jelenti. A Tanács jóváhagyta a légialkalmassági útmutató anyag kiadását is „Légialkalmassági Műszaki Kézikönyv” címen. Egyetértésre jutottak abban, hogy az útmutató tényleges jogállással ne rendelkezzen és fő célja a szerződő államok tájékoztatása a 8. Annex II. rész 2.2 szakaszában jelzett részletes országos légialkalmassági előírásainak illetve vonatkozó törvényeinek kidolgozásához. A 6. Annex I. rész vonatkozásában megállapodtak abban, hogy a repülőgép teljesítmény korlátozásokat tartalmazó „elfogadható teljesítési módszerek”-et az Annex-ben hagyják, de melléklet formájában (zöld oldalak) adják ki. A 8. Annex teljesítmény előírásai A 8. Annex IIIA. rész, 2. fejezetének és a IIIB. rész, B alrészének repülőgép teljesítmény előírásai kiegészítik a jelen Annex 5. fejezetében található előírásokat. Mindkettő átfogó célkitűzéseket tartalmaz. A Tanács felhívta a szerződő államok figyelmét arra, hogy ne támasszanak a 41. cikkely alapján felmentésben nem részesülő érkező idegen repülőgépekkel szemben egyéb üzemeltetési követelményeket, csak olyanokat, amelyek a lajstromozó államban érvényben vannak, feltéve hogy ezek biztosítják a jelen Annex 5. fejezetében található előírásoknak valamint a 8. Annex IIIA. rész, 2. fejezetében és a IIIB. rész, B alrészében található kiegészítő előírásoknak megfelelő teljesítmény szint fenntartását. A 41. cikkely alapján felmentésben részesülő légijármű vonatkozásában a jelen Annex 5. fejezete olyan ajánlott gyakorlati eljárást tartalmaz, amelynek alapján a lajstromozó állam biztosítja, hogy a nem felmentett repülőgépekre vonatkozó, az 5.2 szakaszban meghatározott teljesítmény szintet az érintett repülőgépek a 2007/70/II. szám lehetőségek szerint teljesítik. A Tanács felhívta a szerződő államok figyelmét arra, hogy ne támasszanak a

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes